ג'ון ג'ונס

המונח "ג'ון ג'ונס" מפנה לכאן. אם הכוונה למשמעות אחרת, ראו ג'ון ג'ונס (פירושונים). ג'ונתן דווייט ג'ונס (באנגלית: Jonathan Dwight Jones; נולד ב-19 ביולי 1987) הוא לוחם אמנויות לחימה משולבת מקצועי, אלוף העולם הבלתי מעורער במשקל כבד, ואלוף העולם לשעבר פעמיים במשקל כבד-קל של ארגון UFC. זכה בתואר במשקל כבד ב-5 במרץ 2023. זכה בתואר במשקל כבד-קל הראשון ב-20 במרץ 2011 ובשני ב 29 בדצמבר 2018. ב-19 באוגוסט 2019 הוכרז כמדורג מקום ראשון בדירוג הפאונד-לפאונד לגברים של ה-UFC. ג'ונס הוא ממוצא אפרו-אמריקאי ונחשב בעיני רבים ללוחם אומניות לחימה משולבת הגדול ביותר בכל הזמנים. בגיל 23, לאחר שניצח את מאוריציו רואה (אנ') בשנת 2011, הפך ג'ונס לאלוף הצעיר ביותר של ה-UFC, מאז שהונחלו מחלקות המשקלים. יש לו שיאים רבים במשקל כבד-קל, כולל הגנה על תארים, מספר הניצחונות הרב ביותר, רצף הניצחונות הארוך ביותר וניצחונות בהכנעה הרבים ביותר. ההפסד היחידי של ג'ונס נבע מפסילה של מהלומות מרפק בלתי חוקיות (בזווית 90 מעלות) כנגד מאט האמיל (אנ'), כשנשיא ה-UFC, דיינה וייט, פקפק בהחלטת השופטים. בין השנים 2015–2017 היה מעורב ג'ונס בפלילים ואיבד את חגורות האליפות שלו שלוש פעמים לאחר שנכלא עקב תאונת פגע וברח, כמו כן נתפס פעמיים בצריכת סמים והושעה פעם אחר פעם. ההשעייה האחרונה בוטלה ב-2017. את תוארו השיב ב-2018 לאחר קרב כנגד אלכסנדר גוסטפסון. בשנת 2023 ב-5 במרץ ג'ונס חזר לאוקטגון אחרי היעדרות של שלוש שנים, לקרב על החגורה במשקל כבד, שם הביס את סיריל גאן בחניקת גליוטינה אחרי שתי דקות. לפני שהתמחה בלחימה משולבת, היה ג'ונס מתאבק בתיכון ואלוף המדינה בניו יורק. כמו כן, שיחק פוטבול. בגלל מבנהו הצר קיבל את הכינוי "בונס" (באנגלית "עצמות"). כשהייה בקולג' הקהילתי באייויה, זכה ג'ונס באליפות איגוד האתלטים של המכללות. לאחר שעבר למכללת Morrisville State College, נשר מלימודיו כדי להפוך ללוחם MMA. קריירת הלחימה המשולבת הראשון שלו החלה באפריל 2008, אז ניצח שישה קרבות ברצף. הקרב האחרון שלו היה על אליפות United States Kickboxing Association במשקל כבד-קל, אותו ניצח בנוקאאט טכני בסיבוב השני. בסוף יולי 2008, קיבל ג'ונס הזמנה להשתתף בקרב ב-UFC שהתקיים לאחר שבועיים. ב-9 באוגוסט 2008 נלחם ג'ונס כנגד אנדרה גוסאמו באירוע UFC 87 (אנ') וניצח בהחלטת שופטים (פה אחד). ג'ונס בולט ביכולת הסתגלנות שלו. הוא תואר כ"אחד הלוחמים הכי דינאמים, חדשניים ומתפתח באופן תמידי בהיסטוריה של ה-MMA" ו-"ככול הנראה הלוחם הגדול ביותר שנכנס לזירה. ג'ונס משתמש בטווח ההתקפה הגדול שלו והיאבקות הגנתית כדי להנחית מכות בצורה יצירתית ובלתי רגילה. ג'ונס משתמש בטכניקות בעיטה מגוונות, כאשר הוא מעדיף בעיטות קדמיות לגוף ולראש, בעיטות סיבוביות לרגליים ולפלג גוף עליון, והבעיטה המוכרת ביותר שלו היא "הבעיטה הנטוייה" השנוייה במחלוקת שהוא מכוון לברכיים. הבעיטה הנטוייה נהייתה פופולרית בזכותו של ברוס לי שג'ונס שואב ממנו השראה. ג'ונס גם מצטיין באחיזות, בהן הוא מיומן מאוד בשליטה בזרועותיו של היריב בזמן שהוא מנחית מרפקים וברכיות. על הקרקע הוא מצטיין בשליטה ובמציאת פרצות כדי להנחית אגרופים ומרפקים. לאחר כ3 שנים שבהן ג'ון ג'ונס לא התחרה או נלחם, חזר ג'ון לזירה במרץ 2023 ונלחם בקטגוריית המשקל "כבד" נגד היריב סירל גיין. קרב החזרה של ג'ון התרחש במסגרת UFC 285. מדיה וקבצים בנושא ג'ון ג'ונס בוויקישיתוף ג'ון ג'ונס, ברשת החברתית פייסבוק ג'ון ג'ונס, ברשת החברתית אקס (טוויטר) ג'ון ג'ונס, ברשת החברתית אינסטגרם ג'ון ג'ונס, באתר אליפות הלחימה האולטימטיבית (UFC) ג'ון ג'ונס, באתר שרדוג ג'ון ג'ונס, באתר טאפולוגי גיל פלג, ילד רע וטוב לו: ג'ון ג'ונס מפסיק להתנצל, באתר ynet, 28 בדצמבר 2018 ג'ון ג'ונס באתר ESPN דירוג הפאונד-לפאונד לגברים של ה-UFC גיל פלג, המלך חזר ל-UFC: ג'ון ג'ונס זכה בחגורה, באתר ynet, 30 בדצמבר 2018